[pic] | KOMISIJA EVROPSKIH SKUPNOSTI |

Bruselj, 19.5.2005

SEK(2005) 645 končno

.

Osnutek

SKLEP SKUPNEGA ODBORA EGP

o spremembi Priloge IV (Energetika) k Sporazumu EGP

.

- Osnutek skupnega stališča Skupnosti -(predložen s strani Komisije)

OBRAZLOŽITVENI MEMORANDUM

1. Za zagotovitev vse potrebne pravne varnosti in homogenosti notranjega trga mora Skupni odbor EGP vso ustrezno zakonodajo Skupnosti v najkrajšem možnem času po njenem sprejetju vključiti v Sporazum EGP.

2. Skupni odbor EGP mora zato sprejeti priloženi sklep za spremembo Priloge IV k Sporazumu EGP z vključitvijo novega pravnega reda Skupnosti na področju energetike. Sklep zadeva naslednjo direktivo:

- 32001 L 0077 : Direktiva 2001/77/ES Evropskega parlamenta in Sveta z dne 27. septembra 2001 o spodbujanju proizvodnje električne energije iz obnovljivih virov energije na notranjem trgu z električno energijo(UL L 283, 27. 10. 2001, str. 33).

3. V Osnutku sklepa Skupnega odbora sta za Norveško in Islandijo uvedeni referenčni vrednosti za prispevek električne energije, proizvedene iz obnovljivih virov energije, v bruto porabi električne energije do 2010, kakor tudi nekateri pogoji v zvezi s temi vrednostmi. Osnutek sklepa vsebuje tudi odstopanje za Lihtenštajn, nenazadnje zato, ker država uvaža okoli 75 % svoje električne energije iz Švice.

4. Člen 1(3)(a) Uredbe Sveta (ES) št. 2894/94 o načinu izvajanja Sporazuma EGP predvideva, da Svet opredeli stališče Skupnosti o sklepih, ki z bistvenimi spremembami razširjajo zakonodajo Skupnosti.

5. Osnutek sklepa Skupnega odbora EGP se predloži v odobritev Svetu. Cilj Komisije je v najkrajšem možnem času po sprejetju v Svetu predstaviti stališče Skupnosti v Skupnem odboru EGP.

Osnutek

SKLEP SKUPNEGA ODBORA EGP

o spremembi Priloge IV (Energetika) k Sporazumu EGP

SKUPNI ODBOR EGP JE –

ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti člena 98 Sporazuma,

ob upoštevanju naslednjega:

(1) Priloga IV k Sporazumu je bila spremenjena s Sklepom Skupnega odbora EGP št. … z dne…[1].

(2) Direktivo 2001/77/ES Evropskega Parlamenta in Sveta z dne 27. septembra 2001 o spodbujanju proizvodnje električne energije iz obnovljivih virov energije na notranjem trgu z električno energijo[2] je treba vključiti v Sporazum –

SKLENIL:

Člen 1

Za točko 18 (Uredba (ES) št. 2422/2001 Evropskega parlamenta in Sveta) Priloge IV k Sporazumu se vstavi naslednja točka:

„19. 32001L0077 : Direktiva 2001/77/ES Evropskega parlamenta in Sveta z dne 27. septembra 2001 o spodbujanju proizvodnje električne energije iz obnovljivih virov energije na notranjem trgu z električno energijo (UL L 283, 27. 10. 2001, str. 33).

Za namen tega sporazuma veljajo določbe Direktive z naslednjimi prilagoditvami:

(a) Ta direktiva se ne uporablja za Lihtenštajn.

(b) Datum „27. oktober 2002“ iz člena 3(2) in datum „27. oktober 2003“ iz členov 3(3), 5(1) in 6(2) se nadomestita s „šest mesecev po začetku veljavnosti Sklepa Skupnega odbora EGP št. … z dne…“;

(c) V drugi alinei člena 3(2), se beseda „Skupnost“ nadomesti z „države EFTA“;

(d) Odstavek 8 Protokola 1 se ne uporablja za drugo alineo člena 3(4);

(e) Izraz iz člena 4(1) „člena 87 in 88 Pogodbe“ se nadomesti s „člena 61 in 62 Sporazuma EGP“. Izraz „člena 6 in 174 Pogodbe“ se nadomesti s „člen 73 Sporazuma EGP“;

(f) V Prilogi se doda naslednje:

Islandija | 5,58 | 99,90 | 99,50 |

Norveška | 110,95 | 96,30 | 90,00 |

(g) Vrednost za Islandijo je pogojena s tem, da ni sprememb pri povezljivosti z drugimi elektroenergetskimi omrežji. Poleg tega je treba zaradi pomembnosti klimatskih dejavnikov na proizvodnjo električne energije iz vodnih virov, povpraševanja po električni energiji in okvar pri prenosu treba postavko za 2010 izračunati na podlagi široko zastavljenega modela, ki temelji na hidroloških in klimatskih pogojih.

(h) Zmožnost Norveške, da doseže svoj cilj 90 odstotkov je pogojena s tem, da se potrošnja električne energije ne poveča za več kot 1 odstotek letno. To ustreza približno 6-7 TWh novih proizvodnih zmogljivosti električne energije iz obnovljivih virov energije, uvedenih med 1997 in 2010.

Zaradi občutnih spreminjanj v Norveški proizvodnji električne energije v hidroelektrarnah bi lahko za Norveško postalo nujno, da v svojih poročilih o izpolnjevanju okvirnih ciljev upošteva povprečna zmogljivost proizvodnje hidroelektrarn.“

Člen 2

Besedilo Direktive 2001/77/ES v islandskem in norveškem jeziku, ki se objavi v Dopolnilu EGP k Uradnemu listu Evropske unije , je verodostojno.

Člen 3

Ta sklep začne veljati […], pod pogojem, da so bila Skupnemu odboru EGP* predložena vsa uradna obvestila v skladu s členom 103(1) Sporazuma.

Člen 4

Ta sklep se objavi v oddelku EGP in Dopolnilu EGP Uradnega lista Evropske unije.

V Bruslju,

Za Skupni odbor EGP

Predsednik

Sekretarja Skupnega odbora EGP

[1] UL L […], […], str. […].

[2] UL L 283, 27.10.2001, str. 33.

* [Navedena ni nobena ustavna zahteva.] [Navedene so ustavne zahteve.]